CELEX: 52014PC0182
Language: et
Date: 2014-03-19
Title: Ettepanek: NÕUKOGU OTSUS Ukrainale makromajandusliku finantsabi andmise kohta

|
			
		
		
		52014PC0182
		
			Ettepanek: NÕUKOGU OTSUS Ukrainale makromajandusliku finantsabi andmise kohta /* COM/2014/0182 final - 2014/0104 (NLE) */
			
				
		
		
			
			   	SELETUSKIRI
1.           ETTEPANEKU TAUST
·      Ettepaneku põhjused ja eesmärgid 
Ukraina majandus on olnud alates 2012. aasta
teisest poolest languses, välja arvatud 2013. aasta viimases kvartalis,
mil majanduskasv oli positiivne, kuid mis 2014. aasta kahel esimesel kuul
pöördus poliitilise ja julgeolekuolukorra halvenedes taas kiiresti langusesse. 
Ukraina valitsus kaotas 2013. aastal
juurdepääsu rahvusvahelistele finantsturgudele, kui usaldus kadus kasvava
eelarve- ja jooksevkonto puudujäägi ning vajalike reformide puudumise tõttu.
Ametiasutuste soovimatus viia läbi reforme takistas ka rahastamiskokkuleppe
sõlmimist Rahvusvahelise Valuutafondiga (IMF). 
Võlgade tasumiseks tehtud suurte tagasimaksete
tulemusel 2013. aasta neljandas kvartalis ja 2014. aasta alguses ning
riigipanga sekkumise tõttu vahetuskursi kaitsmiseks dollari suhtes on reservid
veebruari lõpu seisuga järsult kahanenud 15,5 miljardi USA dollarini, mis
tähendab, et Ukraina maksebilansi seisund on väga kehv ja halveneb kiiresti.
Praegune poliitiline kriis mõjub Ukraina niigi ebakindlale majandus- ja
finantsstabiilsusele laastavalt. Olukord halveneb veelgi, kuna Venemaa külmutas
eelmise aasta detsembris Ukrainale lubatud 15 miljardi suuruse abipaketi ning 2014.
aasta aprillis lõpetab Gazprom alandatud hinnaga gaasi müümise Ukrainale.
Sellises olukorras on lähitulevikus tõsine oht, et Ukraina ei suuda oma
kohustusi täita.
Veebruaris astus valitsus alates novembri
lõpust toimunud massimeeleavalduste survel tagasi. 27. veebruaril kinnitas
ülemraada ametisse uue valitsuse ning taaskehtestati 2004. aasta
põhiseadus. Muudatustest hoolimata ei ole Ukraina saavutanud poliitilist
stabiilsust, sest Venemaa Föderatsioon rikkus hiljuti Ukraina sõltumatust ja
territoriaalset terviklikust. 
Uus valitsus võttis avalikult kohustuse hakata
enne 25. mai presidendivalimisi ellu viima olulisi ja ulatuslikke reforme.
Kuigi poliitiline protsess on praegu ebastabiilne, on valitsus näidanud siiani
selgelt oma pühendumust majandusreformide läbiviimisel. 
Selle taustal taotlevad Ukraina ametiasutused
finantsabi mitme- ja kahepoolsetelt rahastajatelt ja võlausaldajatelt, et viia
ellu praegu ette valmistatav reformikava, mis vähendaks majanduslikku
haavatavust, suurendaks rahvusvahelisi reserve ja edendaks majanduskasvu. IMF
saatis märtsi alguses oma töötajad Ukrainasse ning neil peaks olema esmatähtis
roll reformikava ettevalmistamisel ja rahvusvahelise finantsabi suunamisel
Ukrainasse. Lähinädalatel jõuavad IMF ja Ukraina eeldatavasti kokkuleppele
majanduskava ja seda toetava rahastamiskokkuleppe suhtes. 
Eeldatavalt ületavad Ukraina välisrahastamise
vajadused IMF poolt pakutava abi. Sellest lähtudes teatas Euroopa Komisjon 5. märtsil
2014 Ukrainale finantstoetuse paketi andmisest, mille ELi riigipead ja
valitsusjuhid päev hiljem heaks kiitsid. Paketti kuulub ühe miljardi euro
suurune makromajandusliku finantsabi programm. 
Euroopa Komisjon esitab nõukogule ettepaneku
anda Ukrainale makromajanduslikku finantsabi maksimaalselt ühe miljardi euro
ulatuses. Abi antaks keskmise tähtajaga laenude vormis; toetuse osa ei ole
kavas anda, sest Ukraina ei vasta makromajandusliku finantsabi toetuse saamise
kriteeriumidele. 
Kavandatud ELi makromajanduslik finantsabi
aitaks Ukrainal katta osa välisrahastamise vajadustest stabiliseerimise ja
ettevalmistatava reformikava kontekstis, vähendades majanduse lühiajalist
haavatavust seoses maksebilansi ja eelarvega. Kavandatud finantsabi toetab
kiireloomulist eelarve konsolideerimist ja välist stabiliseerimist ning
julgustab ametiasutusi rakendama struktuurireforme, mille eesmärk on parandada
üldist makromajanduslikku juhtimist, tugevdada majanduse üldjuhtimist ja
läbipaistvust ning parandada jätkusuutlikuks majanduskasvuks vajalikke
tingimusi. 
Kavandatud makromajanduslik finantsabi on
kooskõlas idapartnerluse eesmärkide ja uue Euroopa Naabruspoliitika (ENP)
suundadega. See annaks piirkonna teistele riikidele signaali selle kohta, et EL
on valmis majanduslikult raskel ajal toetama riike, kes on alustanud
poliitiliste reformide elluviimist. Sellega seoses leiab komisjon, et
poliitilised ja majanduslikud eeltingimused kavandatud suuruse ja laadiga
makromajandusliku finantsabi andmiseks on täidetud.
·      Üldine taust
Pärast viis kvartalit kestnud majanduslangust
kasvas Ukraina reaalne SKP 2013. aasta neljandas kvartalis eelmise aastaga
võrreldes 3,3 %, andes 2013. aasta kokkuvõttes nullilähedase
majanduskasvu. Halvad majandusnäitajad olid tingitud kehva saagi, terase
ekspordi vähenemise ja siseriiklike reformide edasilükkamise koosmõjust. IMFi
andmetel oli jaanuaris ja veebruaris majanduskasv negatiivne. Ebakindla
olukorra tõttu jäävad 2014. aasta majanduskasvu prognoosid sõltuvalt eri
eeldustest -5 % ja + 3% vahele. Makromajanduslikel kohandustel,
sealhulgas eelarve konsolideerimisel ja vahetuskursside paindlikkusel on pärssiv
mõju, kuid teisalt suurendab kavandatav IMFi abi usaldust, mis võib kiiresti
viia välismaiste otseinvesteeringute kasvuni. Venemaa poliitika Ukraina suhtes
ohustab siiski majanduskasvu märkimisväärselt. 
Viimastel aastatel on inflatsioon Ukrainas olnud
väga madal, küündides 2013. aasta lõpus 0,3 %ni, kuid 2014. aastal
on inflatsioonisurve kasvanud. Jaanuaris oli tarbijahinnaindeks 0,5 %,
veebruaris 1,2 % ja Ukraina riigipanga prognoosi kohaselt võib see 2014. aasta
lõpuks ületada grivna odavnemise ja kodumajapidamiste energiatariifide oodatava
tõusu tulemusel 10 % piiri.
2013. aastal oli eelarvepuudujääk,
sealhulgas Ukraina energiasektori suurima ettevõtja Naftogaz puudujääk,
hinnanguliselt 6,5–7,5 % SKPst, mis oli suures osas tingitud 7 %ni
SKPst küündivate energiatoetuste jätkuvast maksmisest ning majanduskasvu
aeglustumisest. Kapitalikulu vähenes 2013. aastal 40 % ja
käibemaksutulu 7 %. Ülemraada võttis jaanuaris vastu 2014. aasta
eelarve, kuid see põhines majanduskasvu ja inflatsiooni ebarealistlikel
eeldustel ning praegu vaatab rahandusministeerium seda koostöös IMFiga läbi. 2014. aasta
jaanuaris ja veebruaris laekus riigieelarvesse 82 % kavandatud tuludest,
mis tähendab, et 2014. aastal tuleks kulusid kärpida ligikaudu 80 miljardi
grivna ulatuses ehk 15–17 %. Lisaks tõuseb 1. aprillist Venemaalt
imporditava gaasi hind vähemalt 400 USA dollarini 1000 kuupmeetri eest,
pingestades eelarvet veelgi. Rahandusminister on siiski kinnitanud, et pinge
leevendamiseks tõstetakse enne 25. mail toimuvaid valimisi
kodumajapidamistele ja kaugkütteettevõtjatele müüdava gaasi hinda. Muret teevad
ka võlgnevused seoses käibemaksu tagastamisega äriühingutele ja toetuste
maksmisega kommunaalettevõtjatele, mis küündivad vastavalt 12 miljardi ja 8
miljardi grivnani.
Kriisi algusest saadik on kohalik valuuta
olnud tugeva surve all. Ukraina riigipank on lasknud grivnal veebruaris
märkimisväärselt devalveeruda (ligikaudu 25 %). Osaliselt oli tegemist 2012. aasta
juulist püsinud ametliku vahetuskursi tahtliku devalveerimisega 7. veebruaril
7,99 grivnalt USA dollari eest 8,708 grivnani USA dollari eest. Pärast seda
odavnes grivna veelgi, sest riigipank ei suutnud väga väikeste
välisvaluutareservide tõttu sekkuda. Kokkuleppel IMFiga on Ukraina riigipank
võtnud eesmärgiks mittesekkumise poliitika, välja arvatud juhtudel, kus on
tegemist märkimisväärsete valuutakursi kõikumistega. Riigipank säilitab oma
sõnul ka mitmed kapitali liikumise piirangud, kuid hoidub uute kehtestamisest.
Grivna on neist meetmetes hoolimata ebastabiilne. Riigi valuuta edasine
märkimisväärne devalveerimine halvendaks laenuportfellide kvaliteeti ja pankade
omakapitali ega viiks jooksevkontot tingimata tasakaalu, sest suur osa
ekspordist sõltub imporditud sisenditest. Lisaks on Ukraina majandus
tarbimispõhine (75 % SKPst) ja devalveerimine koos kaasneva inflatsiooniga
mõjub SKP-le tõenäoliselt pärssivalt. 
Jooksevkonto seisund halvenes 2013. aastal
oluliselt, eelkõige ekspordi kahanemise tõttu, jõudes hinnanguliselt
puudujäägini 10 % SKPst. Ukraina riigipank prognoosib 2014. aastaks
praeguse jooksevkonto puudujäägi vähenemist tänu kohandustele, sealhulgas
eelarve konsolideerimisele, mida tehakse seoses IMFi kavandatava abiga.
Lähiajal on jooksevkonto rahastamisvajadused siiski suured – enne 2014. aasta
teise kvartali lõppu vähemalt 4 miljardit USA dollarit. Hinnanguliselt kahanes
välismaiste otseinvesteeringute netosissevool 5 %lt SKPst 2012. aastal
2,6 %ni SKPst 2013. aastal ning jaanuaris 2014 olid need
nullilähedased. 
2013. aasta lõpus oli välisvõlg
hinnanguliselt 76,7 % SKPst. Riigiasutused võlgnevad või on tagatise
andnud sellest vaid kolmandikule (sealhulgas riigipanga võlg IMFile). Lisaks
mõnede Ukraina äriühingutest laenuvõtjate riiklikult tagatud kohustustele, nt
Naftogazi poolt väljastatud riigi tagatisega eurovõlakirjad, võivad Ukraina
äriühingute väliskohustused olla riigile süsteemselt olulised. Naftogazi võlg
Venemaa Gazpromile gaasitarnete eest mõjutab otseselt riigi jooksevkontot, sest
Gazprom kehtestab hinna sõltuvalt Naftogazi võla tagasimaksetest. 
Tulenevalt jooksevkonto suurest puudujäägist,
survest grivnale ja võlgade märkimisväärselt suurtest tagasimaksetest kahanesid
2013. aastal ametlikud reservid 16 % ehk 20,4 miljardile USA
dollarile. See negatiivne suundumus jätkus jaanuaris ja veebruaris, mil
reservid kahanesid 13 % kuus, langedes veebruari lõpuks 15,5 miljardile
USA dollarile (kahe kuu impordikate). See arengusuund näitab selgelt
maksebilansi suuremat haavatavust.
Valitsemissektori võlg, mis 2013. aasta
lõpus oli 41 % SKPst, jääb kõrge riski künnisest allapoole. Samas
koormavad lähitulevikus valitsemissektori võla tagasimaksmise kohutused,
eelkõige need, mis on seotud välisvõla või välisvaluutas nomineeritud
siseriikliku võlaga, märkimisväärselt riigi rahandust ja rahvusvahelisi
reserve. Valitsusel ja Ukraina riigipangal on ülejäänud 2014. aasta
jooksul vaja teenindada võlgu 10 miljardi USA dollari ulatuses. Võlgade
tagasimaksed on suurimad juunist septembrini. Märtsist maini on võlgade
teenindamise maht ligikaudu 2 miljardit USA dollarit. Lisaks sellele on
Naftogazi tasumata võlg Gazpromile 2 miljardit USA dollarit. 2015. aastal
küündivad võlakohustuste tagasimaksed ligikaudu 10 miljardi USA dollarini.
Ukraina riigipanga hinnangul on
pangandussektor piisavalt likviidne, kuid alates veebruarist äriühingutele
laenu ei anta. Hoiused vähenesid jaanuaris ligikaudu 2 % ja veebruaris 8 %.
Vääringu edasine devalveerimine tekitaks probleeme pangandussektorile ja varade
kvaliteet halveneks kiiresti. Pangandussektoris on vaja teostada varade
kvaliteedi põhjalik läbivaatamine. Lisaks lühiajalistele riskidele on Ukraina
pangandussektoril mõned struktuurilised nõrkused, millele keskendutakse
tõenäoliselt reformikavas, mida toetatakse kavandatava IMFi
rahastamiskokkuleppe kaudu. Pangandussektoris on panga järelevalves ja
äriühingu üldjuhtimises ilmseid puudusi, samuti ei ole kaitstud võlausaldajate
õigused. 
Lisaks vajadusele restruktureerida ja
tugevdada pangandussüsteemi on oluline tõsta struktuurireformide raames
kommunaalteenuste tariife, mis praegu oluliselt mõjutavad eelarvepuudujääki,,
ja tugevdada samal ajal sotsiaalset turvavõrgustikku, võidelda korruptsiooniga
ja mitte ainult maksu- ja tollivaldkonnas, toetada erasektori arengut ja
parandada ettevõtluskeskkonda investeeringute, sealhulgas välismaiste
otseinvesteeringute soodustamiseks.
Eespool esitatud näitajate põhjal on Ukrainal
vaja 2014. ja 2015. aastal katta märkimisväärne vajadus välisrahastuse
järele, mis kajastab eelkõige ikka veel olulist jooksevkonto puudujääki, suuri
välisvõla tagasimakse kohustusi ning vajadust taastada piisavad
välisvaluutareservid. Erakapitali sissevool välismaiste otseinvesteeringute või
eralaenude vormis jääb äärmiselt väikeseks. Lähinädalatel peaksid Ukraina
ametiasutuste ja IMFi vahel toimuvate tehniliste arutelude tulemusel saama
kättesaadavaks eelprognoosid Ukraina välisrahastuse vajaduse kohta. Juba praegu
eeldatakse, et vajaduste katmiseks ja reformide edukaks läbiviimiseks on vaja
laiemat rahvusvahelist toetust. Kavandatud ELi makromajanduslik finantsabi
aitaks katta osa välisrahastamise vajadusest aastateks 2014–2015. 
·      Ettepaneku valdkonnas kehtivad õigusnormid
Nõukogu 12. juuli 2002. aasta otsus 2002/639/EÜ
Ukrainale täiendava makromajandusliku finantsabi andmise kohta[1].
Euroopa Parlamendi ja nõukogu 2010. aasta juuli
otsus nr 646/2010/EL Ukrainale makromajandusliku finantsabi andmise kohta[2].
·      Kooskõla Euroopa Liidu muude tegevuspõhimõtete ja eesmärkidega
ELi soovib luua Ukrainaga üha tihedamad
suhted, mis lähevad kaugemale tavapärasest kahepoolsest koostööst, hõlmates
järk-järgulist poliitilist lähenemist ja majanduslikku integreerimist. Ukraina
on oluline riik nii Euroopa Naabruspoliitika kui ka idapartnerluse raames. EL
allkirjastas Ukrainaga 1998. aastal partnerlus- ja koostöölepingu, milles
on sätestatud koostöö kõikides reformi põhivaldkondades ja see leping on
jätkuvalt suhete õiguslik alus. Suhteid tugevdati novembris 2009, mil Ukraina
ministrite kabinet võttis vastu ELi-Ukraina assotsieerimiskava, mida
ajakohastati 2011. aastal (ELi–Ukraina koostöönõukogu kinnitas selle 2013.
aasta juunis) ning mis valmistab ette ja aitab kaasa uue assotsieerimislepingu
jõustumisele, mille üle peeti läbirääkimisi ajavahemikus 2007–2011 ja mis
parafeeriti 2012. aastal ning allkirjastatakse lähiajal.
Majandussidemed ELiga on olulised. EL on Ukraina kõige olulisemate
kaubanduspartnerite seas ja hõlmab ligikaudu kolmandiku Ukraina
väliskaubandusest. 2012. aastal oli EList pärit impordi maht 23,8
miljardit eurot ja ekspordi maht 14,6 miljardit eurot. Ukraina sõltub EList
suurel määral ka seoses välismaiste otseinvesteeringute ja muude
finantsvoogudega. EL lõpetas 2011. aastal assotsieerimislepingu raames
Ukrainaga läbirääkimised põhjaliku ja laiaulatusliku vabakaubanduspiirkonna
loomise üle, eesmärgiga võimaldada Ukrainale täielik juurdepääs ELi ühtsele
turule. Komisjon võttis 11. märtsil 2014 vastu Euroopa Parlamendi ja nõukogu määruse Ukraina ekspordile kehtestatud
tollimaksude ajutise kaotamise kohta (COM 2014/166).
Kavandatud meetmed, mille kaasseadusandjad peaksid lähikuudel vastu
võtma, rakendatakse viivitamatult ja nende rakendamine lõpetatakse novembris 2014,
mil algab põhjaliku ja laiaulatusliku vabakaubanduspiirkonna
ajutine kohaldamine.
ELi makromajanduslik finantsabi täiendaks
kokkuvõttes 1,565 miljardi euro suurust toetust, mis antakse Euroopa
naabruspoliitika rahastamisvahendi, naabruspoliitika rahastamisvahendi,
stabiilsuse ja rahu edendamise rahastamisvahendi ning ELi ühise välis- ja
julgeolekupoliitika eelarverea raames. ELi makromajanduslik finantsabi, mis
toetab asjakohase makromajanduspoliitika raamistiku ja struktuurireformide
vastuvõtmist Ukraina ametiasutuste poolt, suurendaks ELi osalemise
lisandväärtust, tõhustades ELi üldisi meetmeid, sealhulgas muude
finantsinstrumentide abil.
Lähiajal saab Ukraina üleminek olema väga
raske ning poliitilise ja majandusliku krahhi oht jääb. Samas võttis uus
valitsus avalikult kohustuse astuda märkimisväärseid samme poliitiliste ja
majanduslike reformide suunas, mille eesmärk on ohjeldada korruptsiooni ning
tugevdada institutsioone ja mehhanisme, sealhulgas õigusriigi põhimõtteid. Riik
plaanib viia ellu ka majandusreformide kava, millega pandaks alus jätkusuutliku
majanduskasvu mudelile. 
Kavandatud makromajanduslik finantsabi on
kooskõlas ELi valmisolekuga toetada Ukraina majanduslikku ja poliitilist
üleminekut. See on ka kooskõlas põhimõtetega, mis reguleerivad
makromajandusliku finantsabi kasutamist, sealhulgas erakorraline olukord,
poliitilised eeltingimused, vastastikune täiendavus, tingimuslikkus ja
finantsdistsipliin. Praegune tegevus toimub väga erilistes ja pakilistes
tingimustes.
Komisjon jätkab makromajandusliku finantsabi
andmise ajal kõnealuste kriteeriumide täitmise jälgimist ja hindamist.
Poliitiliste eeltingimuste hindamisel teevad komisjoni talitused tihedat
koostööd Euroopa välisteenistusega.
2.           HUVITATUD ISIKUTEGA TOIMUNUD
KONSULTEERIMISE JA MÕJU HINDAMISE TULEMUSED
·      Konsulteerimine huvitatud isikutega
Makromajanduslik finantsabi on osa Ukraina
majanduse stabiliseerimiseks antavast rahvusvahelisest abist. Käesoleva makromajanduslikku
finantsabi käsitleva ettepaneku koostamisel konsulteerisid komisjoni talitused
Rahvusvahelise Valuutafondiga, kes kehtestab praegu mahukaid
rahastamisprogramme, ning muid mitme- ja kahepoolseid rahastajaid ja
võlausaldajaid. Samuti on komisjon olnud pidevalt ühenduses Ukraina
ametiasutustega.
·      Eksperdiarvamuste kogumine ja kasutamine
Kiireloomulise heakskiitmise vajadusest
tingituna koostab komisjon välisnõustajate abiga 2014. aasta aprillis ja mais
Ukraina riigi raharingluse ja halduskorra kvaliteeti ja usaldusväärsust
käsitleva tegevushinnangu.
·      Mõju hindamine
Makromajanduslik finantsabi ning sellega
seotud majanduslik kohandamisprogramm aitavad Ukrainal leevendada vahetu
maksejõuetuse ja majanduskrahhi riski, kattes lühiajalisi rahastamisvajadusi ja
toetades samal ajal poliitikameetmeid, mille eesmärk on tugevdada maksebilanssi
ja eelarvepositsiooni ning edendada jätkusuutlikku majanduskasvu. Programmiga
seotud tingimuste täitmine aitab parandada riigi rahanduse juhtimise tõhusust
ja läbipaistvust; soodustada eelarvereforme kommunaalteenuste toetamise ja
muude kulutuste vähendamiseks; toetada praegu sotsiaalse turvavõrgu
tugevdamiseks tehtavaid püüdlusi; tugevdada finantssektori juhtimist ja
järelevalvet; tugevdada korruptsioonivastaseid meetmeid, mis suurendab riigi
tulusid, ning hõlbustada kaubandust ja investeeringuid reguleerivat raamistikku
parandavate meetmete vastuvõtmist.
3.           ETTEPANEKU ÕIGUSLIK KÜLG
·     
Kavandatud meetmete kokkuvõte
Euroopa Liit annab Ukrainale keskmise
tähtajaga laenuna makromajanduslikku finantsabi maksimaalses kogusummas üks
miljard eurot. Abi aitab katta Ukraina vajadust välisrahastuse järele 2014. aastal.
Abi makstakse välja ühe või kahe osamaksena
ning see sõltub IMFiga sõlmitud rahastamiskokkuleppest ja konkreetsete
struktuurireformimeetmete rakendamisest Ukrainas, milles komisjon lepib ELi
nimel Ukrainaga kokku vastastikuse mõistmise memorandumis. Vastastikuse
mõistmise memorandum valmistatakse ette koostöös IMFi ja Maailmapangaga.
Pidades silmas Ukraina äärmist vajadust rakendada ranget makromajanduslikku
poliitikat ja julgeid reforme, ei peeta asjakohaseks rakendada uut programmi
konkreetsete tingimusteta. Selles kontekstis eelistatakse maksta abi välja kahe
osamaksena, kusjuures esimene osamakse sõltub IMFiga sõlmitud
rahastamiskokkuleppest ja teine osamakse kokkulepitud tingimuste täitmisest.
Kahe osamakse vahele jääb vähemalt kolm kuud. Esimene osamakse (tõenäoliselt 500
miljonit eurot) tehakse eeldatavasti 2014. aasta juunis ja teine osamakse
käesoleva aasta sügisel. Kui komisjon siiski otsustab, et rahastamisvajaduse
pakilisust arvestades tuleb abi anda ühe maksena, seab komisjon selle
eeltingimuseks kriitilist laadi eelnevate meetmete võtmise. 
Komisjon keskendub abi väljamaksmise
tingimuste ja eelnevalt võetavate meetmete nimekirja ettevalmistamisel
struktuurireformidele, mille eesmärk on parandada üldist makromajanduslikku
juhtimist ja jätkusuutlikuks majanduskasvuks vajalikke tingimusi (nt
läbipaistvuse ja tõhususe tagamine riigi rahanduse juhtimises, eelarvereformid,
finantssektori juhtimine ja järelevalve, sotsiaalset turvavõrgustikku
tugevdavad reformid ning kaubandust ja investeeringuid reguleerivat raamistikku
parandavad reformid). 
Abi andmist korraldab komisjon. Vastavalt
finantsmäärusele kohaldatakse erisätteid pettuste ja muude eeskirjade eiramise
ärahoidmiseks. 
Otsus anda kogu makromajanduslik abi laenudena
tuleneb Ukraina arengutasemest (sissetulek inimese kohta) ja võlanäitajatest.
See on kooskõlas käsitlusega, mida kohaldavad Ukraina suhtes Maailmapank ja
IMF. Ukraina ei ole kõlblik sooduskrediidi saamiseks Rahvusvaheliselt
Arenguassotsiatsioonilt ega IMFilt.
·      Õiguslik alus
Ettepaneku õiguslik alus on ELi toimimise
lepingu artikkel 213. Pidades silmas asjaolu,
et kui parlament ja nõukogu võtaksid otsuse vastu kooskõlas ELi toimimise
lepingu artikliga 212, ei oleks võimalik hakata andma kavandatud abi 2014. aasta
esimesel poolel ja seega ei saaks rahuldada Ukraina pakilisi
rahastamisvajadusi, on põhjendatud ELi toimimise lepingu artikli 213 kasutamine,
milles on sätestatud otsuse vastuvõtmine nõukogu poolt. 
·      Subsidiaarsuse põhimõte
Ettepanek ei kuulu ELi ainupädevuse
valdkondade hulka. Subsidiaarsuse põhimõtte kohaldamisel lähtutakse tõdemusest,
et liikmesriigid eraldi ei suuda Ukraina lühiajalist makromajanduslikku
stabiilsust täielikult tagada, mistõttu on see eesmärk paremini saavutatav ELi
tasandil. Selle peamiseks põhjuseks on riikide eelarvevõimaluste piiratus ning
vajadus antavat abi mastaabiefekti ja tulemuslikkuse saavutamiseks piisavalt
koordineerida.
·      Proportsionaalsuse põhimõte
Ettepanek on proportsionaalsuse põhimõttega
kooskõlas: ettepanek ei lähe lühiajalise makromajandusliku stabiilsuse
saavutamiseks vajalikust kaugemale, leevendades võimalikku maksejõuetuse riski.

Ukraina 2014. ja 2015. aasta
välisrahastamise vajadusi silmas pidades katab antav abi suhteliselt väikese
osa vajadustest. Kahepoolsetelt ja mitmepoolsetelt rahastajatelt ning
võlausaldajatelt Ukrainale lubatud abi silmas pidades käsitatakse seda ELi
jaoks kohase koormusena.
·      Vastastikune täiendavus
Kavandatav makromajanduslik finantsabi
täiendab muude mitme- ja kahepoolsete rahastajate ja võlausaldajate
kavandatavat abi IMFi rahastatud majandusprogrammi raames. ELi makromajanduslik
finantsabi täiendab ka ELi koostöövahendite (eelkõige Euroopa naabruspoliitika
rahastamisvahendi) raames eraldatud ja Euroopa Investeerimispanga antavaid ELi
toetusi ja laene.
·      Vahendi valik
Projektide finantseerimine või tehniline abi
ei oleks nimetatud makromajanduslike eesmärkide saavutamiseks sobiv ega piisav.
Muude ELi vahenditega võrreldes on makromajandusliku finantsabi peamine eelis
see, et selle abil saab leevendada vajadust välisrahastuse järele ning aidata
luua stabiilset makromajanduslikku raamistikku, edendades muu hulgas
maksebilansi ja eelarve jätkusuutlikkust, ning aidata ühtlasi luua sobivat
raamistikku struktuurireformide jaoks. Kuna makromajanduslik finantsabi aitab
ehitada üles asjakohast makromajandus- ja struktuuripoliitika raamistikku, võib
see aidata suurendada ka ELi muude, kitsamini piiritletud eesmärgiga
finantsinstrumentide abil Ukrainas rahastatavate meetmete tulemuslikkust. 
4.           MÕJU EELARVELE 
Kavandatud abi antakse laenuna ning seda
tuleks rahastada laenutehinguga, mille ELi nimel teeb komisjon. Abiga seotud eelarvekulu koosneb
väljamakstud summadest 9 % määraga eraldiste tegemisest ELi välistegevuse
tagatisfondi; raha kantakse eelarverealt 01 03 06 („Maksed tagatisfondi”). Eeldades, et laen antakse 2014. aastal
ning kooskõlas tagatisfondi mehhanismi reguleerivate eeskirjadega, tehakse
eraldised 2016. aasta eelarvest.
5.           TÄIENDAV TEAVE 
·      Ülevaatamis-/läbivaatamis-/aegumisklausel
Ettepanek sisaldab aegumisklauslit. Kavandatav
makromajanduslik finantsabi oleks kättesaadav ühe aasta jooksul alates
esimesest päevast pärast vastastikuse mõistmise memorandumi jõustumist,
võimalusega seda tähtaega vajadusel pikendada.
2014/0104 (NLE)
Ettepanek:
NÕUKOGU OTSUS
Ukrainale makromajandusliku finantsabi
andmise kohta 
EUROOPA LIIDU NÕUKOGU,
võttes arvesse Euroopa Liidu toimimise
lepingut, eriti selle artiklit 213,
võttes arvesse Euroopa Komisjoni ettepanekut[3],
ning arvestades järgmist:
(1)       Euroopa Liidu (edaspidi
„liit”) ja Ukraina vaheliste suhete alus on Euroopa naabruspoliitika (ENP) ja
idapartnerlus. Liidu ja Ukraina vaheline partnerlus- ja koostööleping jõustus 1. märtsil
1998. Kahepoolset poliitilist dialoogi ja majanduskoostööd on täiendavalt
arendatud 23. novembril 2009 vastu võetud ELi-Ukraina assotsieerimiskava
raames. Uue assotsieerimiskava, sealhulgas põhjaliku ja laiaulatusliku vabakaubanduspiirkonna
üle peeti läbirääkimisi ajavahemikus 2007–2011 ja see parafeeriti 2012. aastal.
21. novembril 2013 võttis Ukraina ministrite kabinet vastu otsuse peatada
ettevalmistused assotsieerimislepingu allkirjastamiseks. Pärast valitsuse
tagasiastumist 2014. aasta veebruaris kinnitas uus Ukraina valitsus soovi
sõlmida lähiajal assotsieerimisleping. 6. märtsil 2014 kinnitas Euroopa
Ülemkogu oma avalduses Ukraina kohta, et kohustub peatselt alla kirjutama
kõikidele assotsieerimislepingu poliitilistele peatükkidele ja võtma
ühepoolselt meetmed, mis võimaldavad Ukrainal saada märkimisväärset kasu
põhjalikust ja laiaulatuslikust vabakaubanduspiirkonnast. Komisjon võttis 11. märtsil
2014 vastu ettepaneku Euroopa Parlamendi ja nõukogu vastava määruse kohta.
(2)       Praegune poliitiline kriis
kahjustab oluliselt Ukraina niigi ebakindlat majandus- ja finantsstabiilsust.
Ukraina maksebilanss ja eelarveseisund on hetkel väga nõrgad ja nõrgenevad
kiiresti veelgi, samal ajal kui majandus on taas languses. Olukord halveneb
veelgi, sest Venemaa külmutas 15 miljardi suuruse abipaketi ning 2014. aasta
aprillis lõpetab Gazprom alandatud hinnaga gaasi müümise Ukrainale. Sellises
olukorras on lähitulevikus tõsine oht, et Ukraina ei suuda oma kohustusi täita.
(3)       Pärast valitsuse
tagasiastumist nimetas parlament vastavalt 22. ja 27. veebruaril 2014
ametisse ajutise presidendi ja uue valitsuse. Hoolimata 2004. aasta
põhiseaduse taaskehtestamisest ja presidendivalimiste väljakuulutamisest 25. maiks
2014, ei ole Ukraina poliitilist stabiilsust saavutanud, sest Venemaa
Föderatsioon rikkus hiljuti Ukraina sõltumatust ja territoriaalset
terviklikust.
(4)       Selle taustal vajab Ukraina
rahvusvahelistelt rahastajatelt ja võlausaldajatelt kiiresti finantsabi. Võttes
arvesse, et kui parlament ja nõukogu võtaksid seadusandliku tavamenetluse
kohaselt vastu otsuse kooskõlas ELi toimimise lepingu artikliga 212, ei oleks
võimalik anda Ukrainale 2014. aasta esimesel poolel liidu
makromajanduslikku finantsabi ega rahuldada Ukraina pakilisi rahastamisvajadusi,
ning seega on põhjendatud liidu makromajandusliku finantsabi andmine ELi
toimimise lepingu artikli 213 kohase nõukogu otsusega. 
(5)       Abi pakilisus on seotud
Ukraina kohese rahastamisvajadusega lisaks vahenditele, mida annavad muud
rahvusvahelised finantsasutused ja kahepoolsed rahastajad, ning lisaks liidu
makromajanduslikule finantsabile, mis on ette nähtud nõukogu 12. juuli 2002. aasta
otsusega 2002/639/EÜ Ukrainale täiendava makromajandusliku finantsabi andmise
kohta[4] ning Euroopa Parlamendi ja nõukogu 2010. aasta juuli otsusega
nr 646/2010/EL Ukrainale makromajandusliku finantsabi andmise kohta[5]. 
(6)       Ukraina praeguse kriisi puhul
on ELi toimimise lepingu artikli 213 kohase kiirendatud menetluse erakorraline
kasutamine põhjendatud. Otsus anda Ukrainale makromajandusliku finantsabi ei
piira makromajandusliku finantsabi andmist tulevikus.
(7)       Ukraina valitsuse
tagasiastumisest saadik on liit väljendanud mitmel korral valmisolekut toetada
Ukraina uut valitsust olukorra stabiliseerimisel ja reformide läbiviimisel.
Liit on väljendanud ka valmisolekut toetada täielikult rahvusvahelise kogukonna
ja rahvusvaheliste finantsasutuste, eelkõige IMFi jõupingutusi seoses Ukraina
pakilisi vajadusi rahuldava rahvusvahelise abipaketiga, mille aluseks on selge pühendumine
reformidele. Liidu rahaline toetus Ukrainale on kooskõlas Euroopa
naabruspoliitika ja idapartnerluse raames sätestatud liidu poliitikaga.
(8)       Liidu antav makromajanduslik
finantsabi peaks olema erandlik rahastamisvahend, millega antakse sidumata ja
mittesihtotstarbelist maksebilansi toetust, mille eesmärk on toetada abisaaja
jätkusuutliku välisrahastamise taastamist ja millega peaks kaasnema sellise
poliitilise programmi rakendamine, mis hõlmaks maksebilansi olukorra
lühiajaliseks parandamiseks võetavaid tugevaid kohandamis- ja
struktuurireformimeetmeid. 
(9)       Ukraina ametiasutused ja Rahvusvaheline
Valuutafond (IMF) lepivad eeldatavalt peagi
kokku majandusprogrammis, mida toetab IMFi rahastamiskokkulepe.
(10)     Ukraina järsult halvenenud
maksebilansi olukorda silmas pidades teatas Euroopa Komisjon 5. märtsil 2014
abipaketi koostamisest, mis hõlmab kavandatud makromajanduslikku finantsabi.
Erakorraline Euroopa Ülemkogu kiitis paketi heaks 6. märtsil. Pakett
hõlmab finantsabi 11 miljardi euro ulatuses ajavahemikul 2014–2020, sealhulgas
kokku kuni 1,565 miljardit eurot toetustena, mis antakse Euroopa
naabruspoliitika rahastamisvahendi, naabruspoliitika rahastamisvahendi,
stabiilsuse ja rahu edendamise rahastamisvahendi ning ühise välis- ja
julgeolekupoliitika eelarverea raames. Nõukogu 12. juuli 2002. aasta
otsusega 2002/639/EÜ Ukrainale täiendava makromajandusliku finantsabi andmise
kohta[6] ning Euroopa Parlamendi ja nõukogu 7. juuli 2010. aasta
otsusega nr 646/2010/EL Ukrainale makromajandusliku finantsabi andmise
kohta[7] ette nähtud liidu makromajanduslikku finantsabi saab anda niipea, kui
IMFi programm on kehtestatud.
(11)     Arvestades, et Euroopa
naabruspoliitika hõlmab Ukrainat, on tal õigus saada liidu makromajanduslikku
finantsabi.
(12)     Pidades silmas asjaolu, et
Ukraina järsult suurenev vajadus välisrahastuse järele on eeldatavalt palju
suurem IMFi ja muude mitmepoolsete institutsioonide antavatest vahenditest, on
praeguses erandlikus olukorras asjakohane anda Ukrainale liidu
makromajanduslikku finantsabi ja vastata seega riigi taotlusele toetada Ukraina
majanduse stabiliseerimist. Liidu makromajanduslik finantsabi toetaks Ukraina
majanduse stabiliseerimist ja struktuurireformide kava, täiendades IMFi
rahastamisvahendeid.
(13)     Liidu makromajandusliku finantsabi
eesmärk peaks olema toetada jätkusuutliku välisrahastamise taastamist Ukrainas,
toetades seeläbi Ukraina majanduslikku ja sotsiaalset arengut.
(14)     Liidu makromajandusliku
finantsabi suuruse kindlaksmääramisel võetakse aluseks Ukraina täiendav vajadus
välisrahastuse järele ning võetakse arvesse Ukraina suutlikkust end rahastada
omavahenditest, eelkõige tema käsutuses olevatest rahvusvahelistest
reservidest. Liidu makromajanduslik finantsabi peaks täiendama IMFi ja
Maailmapanga programme ja ressursse. Makromajandusliku finantsabi suuruse
kindlaksmääramisel võetakse samuti arvesse vajadust tagada koormuse õiglane
jagunemine liidu ja muude rahastajate vahel, Ukrainas juba kasutatavaid liidu
muid välisrahastamisvahendeid ning liidu osalemisega saavutatavat
lisandväärtust. 
(15)     Komisjon peaks tagama, et
liidu makromajanduslik finantsabi oleks õiguslikult ja olemuslikult kooskõlas
välistegevuse eri valdkondade peamiste põhimõtete, eesmärkide ja meetmetega
ning liidu muu asjaomase poliitikaga.
(16)     Liidu makromajanduslik
finantsabi peaks toetama liidu välispoliitikat Ukraina suhtes. Komisjoni
talitused ja Euroopa välisteenistus peaksid tegema makromajandusliku finantsabi
andmise käigus tihedat koostööd, et kooskõlastada liidu välispoliitikat ja
tagada selle järjepidevus. 
(17)     Liidu makromajanduslik
finantsabi peaks toetama Ukraina pühendumist liiduga ühistele väärtustele,
sealhulgas demokraatiale, õigusriigi põhimõtte järgimisele, heale
valitsemistavale, inimõiguste austamisele, säästvale arengule ja vaesuse
vähendamisele, ning ka tema pühendumist avatud, eeskirju järgiva ja õiglase
kaubanduse põhimõtetele.
(18)     Liidu makromajandusliku
finantsabi andmise eeltingimuseks peaks olema see, et Ukraina järgib tõhusaid
demokraatlikke mehhanisme, nagu parlamentaarne mitmeparteisüsteem ja õigusriigi
põhimõte, ning tagab inimõiguste austamise. Lisaks peaksid liidu
makromajandusliku finantsabi konkreetsed eesmärgid suurendama Ukrainas riigi
rahanduse juhtimise süsteemide tõhusust ja läbipaistvust ning nendega seotud aruandekohustusi
ning soodustama jätkusuutliku majanduskasvu saavutamisele ja eelarve
konsolideerimisele suunatud struktuurireforme. Komisjon peaks korrapäraselt
jälgima nii eeltingimuste täitmist kui ka kõnealuste eesmärkide saavutamist.
(19)     Selleks et tagada liidu
makromajandusliku finantsabiga seotud liidu finantshuvide tõhus kaitse, peaks
Ukraina võtma asjakohased meetmed kõnealuse abiga seotud pettuste,
korruptsiooni ja muude rikkumiste ärahoidmiseks. Lisaks tuleks sätestada, et
komisjon teeb kontrolle ja Euroopa Kontrollikoda teostab auditeid.
(20)     Liidu makromajandusliku
finantsabi andmisega ei piirata eelarvepädevate institutsioonide volitusi. 
(21)     Makromajandusliku finantsabi
jaoks vajalike eraldiste suurus peaks olema kooskõlas mitmeaastases finantsraamistikus
sätestatud eelarveassigneeringutega.
(22)     Liidu makromajandusliku
finantsabi andmist peaks korraldama komisjon. Selleks, et Euroopa Parlament ja
nõukogu suudaksid jälgida käesoleva otsuse rakendamist, peaks komisjon neid
abiga seotud suundumustest korrapäraselt teavitama ning edastama neile
asjakohased dokumendid.
(23)     Et tagada käesoleva otsuse
rakendamiseks ühetaolised tingimused, tuleks rakendamisvolitused anda
komisjonile. Nimetatud volitusi tuleks kasutada kooskõlas Euroopa Parlamendi ja
nõukogu määrusega (EÜ) nr 182/2011,[8]
ON VASTU VÕTNUD KÄESOLEVA OTSUSE: 
Artikkel 1
1.         Liit eraldab Ukrainale maksimaalselt üks miljard eurot
makromajanduslikku finantsabi (edaspidi „liidu makromajanduslik finantsabi”),
et toetada Ukraina majanduse stabiliseerimist ja reforme. Abi aitab katta
Ukraina maksebilansi vajadusi, mis on kindlaks tehtud IMFi toetatud valitsuse
majandusprogrammis. 
2.         Kogu liidu makromajanduslik finantsabi antakse Ukrainale
laenudena. Komisjoni volitatakse laenama liidu nimel vajalikud rahalised
vahendid kapitaliturgudelt või finantseerimisasutustelt ja laenama need edasi
Ukrainale. Laenude maksimaalne tähtaeg on 15 aastat.
3.         Liidu makromajandusliku finantsabi andmist korraldab
komisjon kooskõlas IMFi ja Ukraina vahel sõlmitud kokkulepete või ühiste
arusaamadega ning Euroopa naabruspoliitika raames ELi-Ukraina
assotsieerimiskavas sätestatud majandusreformide peamiste põhimõtete ja
eesmärkidega. Komisjon teavitab korrapäraselt Euroopa Parlamenti ja nõukogu
liidu makromajandusliku finantsabiga, sh abi väljamaksetega seotud
suundumustest ning esitab nendele institutsioonidele õigel ajal asjakohased
dokumendid.
4.         Liidu makromajanduslikku finantsabi on võimalik saada ühe
aasta jooksul alates esimesest päevast pärast artikli 3 lõikes 1 osutatud
vastastikuse mõistmise memorandumi jõustumist. Finantsabi andmise perioodi võib
komisjoni ettepaneku põhjal nõukogu otsusega pikendada.
5.         Kui Ukraina rahastamisvajadus
väheneb liidu makromajandusliku finantsabi väljamaksete perioodil olulisel
määral võrreldes algsete prognoosidega, vähendab komisjon antava abi summat või
peatab või tühistab abi andmise, kasutades artikli 7 lõikes 2 osutatud
kontrollimenetlust.
Artikkel
2
1.         Liidu makromajandusliku finantsabi andmise eeltingimus on
see, et Ukraina järgib tõhusaid demokraatlikke mehhanisme, nagu parlamentaarne
mitmeparteisüsteem ja õigusriigi põhimõte, ning tagab inimõiguste austamise.
Komisjon jälgib kõnealuse eeltingimuse täitmist kogu liidu makromajandusliku
finantsabi andmise perioodi jooksul. Käesolevat artiklit kohaldatakse kooskõlas
nõukogu otsusega 2010/427/EL[9].
Artikkel
3
1.         Komisjon lepib vastavalt artikli 7 lõikes 2 osutatud
kontrollimenetlusele Ukraina ametiasutustega kokku liidu makromajandusliku
finantsabi andmise eelduseks olevad ning sõnaselgelt määratletud
majanduspoliitilised ja finantstingimused, mis keskenduvad
struktuurireformidele ja riigi rahanduse usaldusväärsusele ning mis
sätestatakse vastastikuse mõistmise memorandumis, mis hõlmab muu hulgas
kõnealuste tingimuste täitmise ajakava. Vastastikuse mõistmise memorandumis
kindlaks määratud majanduspoliitilised ja finantstingimused peavad olema
kooskõlas artikli 1 lõikes 3 osutatud kokkulepete ja ühiste arusaamadega,
sealhulgas Ukraina poolt IMFi toetusel rakendatavate makromajanduslike kohandamis-
ja struktuurireformiprogrammidega. 
2.         Nende tingimuste eesmärk on eelkõige suurendada Ukraina
riigi rahanduse juhtimise süsteemide, sealhulgas liidu makromajandusliku
finantsabi kasutamise tõhusust ja läbipaistvust ning nendega seotud aruandekohustusi.
Poliitikameetmete väljatöötamisel tuleb nõuetekohaselt arvestada ka turgude
vastastikusel avamisel tehtavaid edusamme, eeskirjadel põhineva ja õiglase
kaubanduse arengut ning liidu välispoliitika muid prioriteete. Kõnealuste
eesmärkide saavutamisel tehtavate edusammude üle teeb komisjon korrapärast
järelevalvet.
3.         Liidu makromajandusliku finantsabi üksikasjalikud
finantstingimused sätestatakse laenulepingus, mille sõlmivad komisjon ja
Ukraina ametiasutused. 
4.         Komisjon kontrollib korrapäraselt, et artikli 4 lõikes 3
osutatud tingimused oleksid jätkuvalt täidetud, sealhulgas kontrollib komisjon
Ukraina majanduspoliitika sobivust liidu makromajandusliku finantsabi
eesmärkidega. Seejuures teeb komisjon tihedat koostööd IMFi ja Maailmapanga
ning vajaduse korral Euroopa Parlamendi ja nõukoguga.
Artikkel
4
1.         Komisjon eraldab liidu makromajanduslikku finantsabi lõikes 3
sätestatud tingimuste kohaselt ühe või kahe laenumaksena. Iga osamakse suurus
määratakse kindlaks vastastikuse mõistmise memorandumis. 
2.         Liidu makromajanduslik finantsabi tuleks vajaduse korral
eraldada vastavalt nõukogu määrusele (EÜ, Euratom) nr 480/2009[10]. 
3.         Komisjon teeb otsuse osamaksed välja maksta kõikide
järgmiste tingimuste täitmise korral:
(a)        artiklis
2 sätestatud eeltingimus;
 (b)       sellise poliitilise programmi jätkuv ja rahuldav
elluviimine, mis hõlmab tugevaid kohandamis- ja struktuurireformimeetmeid, mida
toetab IMFi mitte-ennetav krediidikokkulepe. Maksete tegemine algab niipea, kui
IMFi programm on kehtestatud. 
(c)        vastastikuse mõistmise memorandumis kokku lepitud
majanduspoliitiliste ja finantstingimuste täitmine teatava ajavahemiku jooksul.

Juhul,
kui nähakse ette teine osamakse, tehakse see kõige varem kolm kuud pärast
esimese osamakse tegemist. 
4.         Kui lõikes 3 sätestatud
tingimused ei ole täidetud, peatab või tühistab komisjon ajutiselt liidu
makromajandusliku finantsabi väljamaksed. Sellisel juhul esitab komisjon
Euroopa Parlamendile ja nõukogule peatamise või tühistamise põhjendused. 
5.         Liidu makromajanduslik finantsabi makstakse välja Ukraina
riigipangale. 
Artikkel
5
1.         Liidu makromajandusliku finantsabiga seotud laenuvõtmis- ja
laenuandmistehingud tehakse eurodes ühe ja sama väärtuspäeva kursiga ning nende
puhul ei kohaldata liidu suhtes laenutähtaegade muutmist ning nendest ei tulene
liidule valuuta- ja intressimäärariski ega mingeid muid kommertsriske.
2.         Kui asjaolud seda võimaldavad ning kui Ukraina seda taotleb,
võib komisjon võtta vajalikke meetmeid, et tagada laenulepingu tingimustesse
varasema tagasimaksmise klausli lisamine ning vastava klausli lisamine ka
laenuvõtmistehingute tingimustesse. 
3.         Kui asjaolud võimaldavad laenu intressimäära parandamist
ning kui Ukraina seda taotleb, võib komisjon otsustada esialgse laenu
täielikult või osaliselt refinantseerida või asjaomased finantstingimused ümber
korraldada. Refinantseerimine või ümberkorraldamine toimub kooskõlas lõigetega 1
ja 4 ega põhjusta asjaomase laenu kestuse pikenemist ega refinantseerimise või
ümberkorraldamise kuupäevaks laekumata põhisumma suurenemist.
4.         Ukraina kannab kõik liidu kulud seoses käesoleva otsuse
alusel laenu võtmise ja andmise tehingutega. 
5.         Komisjon teavitab Euroopa Parlamenti ja nõukogu lõigetes 2
ja 3 osutatud tehingute arengust.
Artikkel
6
1.         Liidu makromajanduslikku finantsabi rakendatakse vastavalt
Euroopa Parlamendi ja nõukogu määrusele (EL, Euratom) nr 966/2012[11] ja komisjoni
delegeeritud määrusele (EL) nr 1268/2012[12].
2.         Liidu makromajandusliku
finantsabi rakendamisel kasutatakse otsest haldamist. 
3.         Ukraina ametiasutustega sõlmitavad vastastikuse mõistmise
memorandum ja laenuleping sisaldavad sätteid, millega: 
(a)        tagatakse, et Ukraina kontrollib korrapäraselt liidu
eelarvest eraldatud vahendite nõuetekohast kasutamist, võtab asjakohaseid
meetmeid rikkumiste ja pettuste ärahoidmiseks ning vajaduse korral ka
õiguslikke meetmeid, et nõuda tagasi kõik käesoleva otsuse alusel antud
ebaseaduslikult omastatud rahalised vahendid;
(b)        tagatakse liidu finantshuvide kaitse ning eelkõige
kehtestatakse konkreetsed meetmed liidu makromajanduslikku finantsabi
mõjutavate pettuste, korruptsiooni ja muude rikkumiste ärahoidmiseks ja
tõkestamiseks, tehes seda vastavalt nõukogu määrusele (EÜ, Euratom) nr 2988/95,[13] nõukogu määrusele
(Euratom, EÜ) nr 2185/96[14]
ning Euroopa Parlamendi ja nõukogu määrusele (EL, Euratom) nr 883/2013;[15] 
(c)        antakse komisjonile, sealhulgas Euroopa Pettustevastasele
Ametile, või tema esindajatele sõnaselged volitused kontrollimiste, sealhulgas
kohapealsete kontrollide ja uurimiste läbiviimiseks; 
(d)       antakse komisjonile ja Euroopa Kontrollikojale sõnaselgelt
õigus teostada liidu makromajandusliku finantsabi andmise perioodil ja selle
järel auditeid, sealhulgas dokumentide auditeid ja kohapealseid auditeid, nagu
näiteks tegevuse hindamine;
(e)        tagatakse, et liidul on õigus nõuda laenu ennetähtaegset
tasumist, kui on kindlaks tehtud, et Ukraina on liidu makromajandusliku
finantsabi haldamise kontekstis olnud seotud mis tahes pettuse või
korruptsioonijuhtumiga või mõne muu ebaseadusliku tegevusega, mis kahjustab
liidu finantshuve.
4.         Liidu makromajandusliku
finantsabi rakendamise ajal korraldab komisjon tegevuse hindamisi, et
kontrollida Ukraina finantskorra, haldusmenetluste ning sise- ja
väliskontrollimehhanismide usaldusväärsust, kui see on abi andmise seisukohast
oluline.
Artikkel
7
1.         Komisjoni abistab komitee. Kõnealune komitee on komitee
määruse (EL) nr 182/2011 tähenduses.
2.         Käesolevale lõikele viitamisel kohaldatakse määruse (EL) nr 182/2011
artiklit 5.
Artikkel
8
1.         Komisjon esitab Euroopa Parlamendile ja nõukogule iga aasta 30.
juuniks aruande käesoleva otsuse rakendamise kohta eelnenud aastal ja hinnangu
sellele. Aruandes
(a)        analüüsitakse liidu makromajandusliku finantsabi
rakendamisel tehtud edusamme;
(b)        hinnatakse Ukraina majanduslikku olukorda ja väljavaateid
ning edusamme, mida on tehtud artikli 3 lõikes 1 osutatud poliitikameetmete
rakendamisel;
(c)        näidatakse, et vastastikuse mõistmise memorandumis
sätestatud majanduspoliitilised tingimused, Ukraina jooksvad majandus- ja
eelarvetulemused ning komisjoni otsus teha liidu makromajandusliku finantsabi
väljamaksed on üksteisega seotud.
2.         Komisjon esitab Euroopa Parlamendile ja nõukogule hiljemalt
kaks aastat pärast artikli 1 lõikes 4 osutatud abiperioodi lõppemist
järelhindamise aruande, milles hinnatakse liidu makromajandusliku finantsabi
tulemusi ja tõhusust ning seda, mil määral on liidu makromajanduslik finantsabi
aidanud kaasa abi eesmärkide saavutamisele.
Artikkel
9
Käesolev otsus jõustub selle Euroopa Liidu
Teatajas avaldamise päeval.
Brüssel,
                                                                       Nõukogu
nimel 
                                                                       eesistuja
FINANTSSELGITUS 
1.           ETTEPANEKU/ALGATUSE
RAAMISTIK 
              1.1.    Ettepaneku/algatuse nimetus 
              1.2.    Asjaomased
poliitikavaldkonnad vastavalt tegevuspõhise juhtimise ja eelarvestamise
(ABM/ABB) struktuurile
              1.3.    Ettepaneku/algatuse
liik 
              1.4.    Eesmärgid

              1.5.    Ettepaneku/algatuse
põhjendus 
              1.6.    Meetme
kestus ja finantsmõju 
              1.7.    Ettenähtud
eelarve täitmise viisid 
2.           HALDUSMEETMED 
              2.1.    Järelevalve
ja aruandluse eeskirjad 
              2.2.    Haldus-
ja kontrollisüsteemid 
              2.3.    Pettuse
ja eeskirjade eiramise ärahoidmise meetmed 
3.           ETTEPANEKU/ALGATUSE
HINNANGULINE FINANTSMÕJU 
              3.1.    Mitmeaastase
finantsraamistiku rubriigid ja kulude eelarveread, mille mõju avaldub 
              3.2.    Hinnanguline
mõju kuludele 
              3.3.    Hinnanguline mõju tuludele
FINANTSSELGITUS
1.           ETTEPANEKU/ALGATUSE
RAAMISTIK 
1.1.        Ettepaneku/algatuse nimetus 
Makromajanduslik finantsabi Ukraina Vabariigile 
1.2.        Asjaomased
poliitikavaldkonnad vastavalt tegevuspõhise juhtimise ja eelarvestamise
(ABM/ABB) struktuurile[16] 
Poliitikavaldkond:    Jaotis 01 – Majandus- ja
rahandusvaldkond
Tegevus:        03 – Rahvusvahelised majandus- ja
rahandusküsimused
1.3.        Ettepaneku/algatuse liik 
X Ettepanek/algatus käsitleb uut meedet 
1.4.        Eesmärgid
1.4.1.     Komisjoni mitmeaastased
strateegilised eesmärgid, mida ettepaneku/algatuse kaudu täidetakse 
„Suurendada heaolu ka väljaspool ELi”
Peamised valdkonnad, millega on seotud majanduse
ja rahanduse peadirektoraadi tegevus: 
1. Euroopa naabruspoliitika rakendamise
edendamine, süvendades majandusanalüüse ja tugevdades poliitikadialoogi ja
nõuandeid tegevuskavade majandusaspektide kohta.
2. Koostöös rahvusvaheliste
finantseerimisasutustega kolmandatele partnerriikidele antava makromajandusliku
finantsabi arendamine, seire ja rakendamine. 
1.4.2.     Erieesmärgid ning asjaomased
tegevusalad vastavalt tegevuspõhise juhtimise ja eelarvestamise süsteemile 
Erieesmärk nr 1:
„Makromajandusliku finantsabi andmine kolmandatele riikidele, et aidata
lahendada nende maksebilansi probleeme ja taastada välisvõla jätkusuutlikkuse
tase”.
Asjaomased tegevusalad vastavalt tegevuspõhise
juhtimise ja eelarvestamise süsteemile: rahvusvahelised
majandus- ja finantssuhted, ülemaailmne valitsemine.
1.4.3.     Oodatavad tulemused ja mõju
Kavandatud abi seisneb ELi kuni 1 miljardi euro
suuruses laenus Ukraina Vabariigile (edaspidi „Ukraina”), et aidata muuta
Ukraina maksebilanss jätkusuutlikumaks. Abi aitab riigil ületada majanduslikke
ja sotsiaalseid probleeme, millega tal on tulnud tegeleda riigisiseste ja
piirkondlike rahutuste tagajärjel. Samuti edendab see struktuurireforme, mille
abil toetatakse jätkusuutlikku majanduskasvu ja parandatakse riigi rahanduse
juhtimist. 
1.4.4.     Tulemus- ja mõjunäitajad 
Ametiasutused peavad andma komisjoni talitustele
korrapäraselt aru mitme näitaja kohta ning esitama enne abi andmist põhjaliku
aruande selle kohta, kas nende tegevus vastab kokkulepitud
poliitikatingimustele. 
Komisjoni talitused jätkavad Ukraina rahanduse
juhtimise jälgimist ka pärast käesoleva ettepaneku ettevalmistamise käigus
korraldatud raharingluse ja halduskorra hindamist. ELi delegatsioon Ukrainas
esitab abi jälgimise seisukohast olulistel teemadel korrapäraselt aruandeid.
Komisjoni talitused suhtlevad tihedalt IMFi ja Maailmapangaga, et saada osa
nende kogemustest seoses käimasoleva tegevusega Ukrainas. 
Kavandatud seadusandliku otsuse ettepanekuga on
ette nähtud iga-aastase aruande esitamine nõukogule ja Euroopa Parlamendile,
mis hõlmab hinnangut abi andmise rakendamise kohta. Kahe aasta jooksul pärast
rakendusaja lõppu teostatakse abi sõltumatu järelhindamine.
1.5.        Ettepaneku/algatuse põhjendus

1.5.1.     Lühi- või pikaajalises
perspektiivis täidetavad vajadused 
Abi väljamaksed sõltuvad Ukraina ja IMFi vahel
edaspidi sõlmitava rahastamiskokkuleppe rahuldavast rakendamisest. Lisaks lepib
komisjon Ukraina ametiasutustega kokku konkreetsetes poliitikatingimustes, mis
loetletakse vastastikuse mõistmise memorandumis.
1.5.2.     Euroopa Liidu meetme
lisaväärtus
Aidates riigil riigisisestest ja piirkondlikest
rahutustest tingitud majandusvapustustest üle saada, toetab kavandatud
makromajanduslik finantsabi riigis makromajandusliku stabiilsuse ja
majandusreformide edendamist. Täiendades rahvusvaheliste
finantseerimisasutuste, ELi ja teiste rahastajate eraldatud vahendeid, aitab
see parandada kriisi järel rahvusvaheliste rahastajate kogukonna kokkulepitud
finantstoetuse paketi üldist tulemuslikkust. 
Ühtlasi tugevdab kavandatud programm valitsuse
jõupingutusi reformide elluviimisel ja püüdlusi tihendada sidemeid ELiga. Seda
aitab muu hulgas saavutada abi väljamaksmiseks asjakohaste tingimuste seadmine.
Laiemas kontekstis annab programm piirkonna teistele riikidele signaali selle
kohta, et EL on valmis majanduslikult raskel ajal toetama selliseid riike, kes
on selgelt alustanud poliitiliste reformide elluviimist.
1.5.3.     Samalaadsetest kogemustest
saadud õppetunnid
Alates 2004. aastast on makromajandusliku
finantsabi andmise kohta teostatud kokku 15 järelhindamist. Kõnealuste
hindamiste järelduste kohaselt aitab makromajandusliku finantsabi andmine
parandada abisaava riigi maksebilansi jätkusuutlikkust, makromajanduslikku
stabiilsust ja struktuurireformide elluviimist, kuigi mõnikord on selle mõju
tagasihoidlik ja kaudne. Enamikul juhtudel on makromajandusliku finantsabi
andmisel positiivne mõju abisaavate riikide maksebilansile ning see on aidanud
leevendada survet nende eelarvele. Ühtlasi on see kaasa toonud mõnevõrra
suurema majanduskasvu.
1.5.4.     Kooskõla ja võimalik koostoime
muude asjaomaste meetmetega
EL on üks Ukraina peamisi rahastajaid.
Ajavahemikul 2014–2020 on EL andnud oma korrapärase koostöö raames 1,565
miljoni euro ulatuses toetusi Ukraina poliitilisele ja majanduslikule
reformikavale.
Muude ELi vahenditega võrreldes on
makromajandusliku finantsabi peamine eelis selle kiire rakendamine, et
leevendada Ukraina vajadust välisrahastuse järele ning aidata luua stabiilset
makromajanduslikku raamistikku, edendades sealhulgas maksebilansi ja eelarve
jätkusuutlikkust, ning aidata ühtlasi luua sobivat raamistikku
struktuurireformide jaoks. Makromajandusliku finantsabi raames ei anta korrapärast
finantsabi ega toetata abisaavate riikide majanduslikku ega sotsiaalset
arengut. Makromajandusliku finantsabi andmine tuleb lõpetada kohe, kui riigi
rahanduse välispositsioon on taas jätkusuutlik. 
Makromajanduslik finantsabi peaks ühtlasi täiendama
rahvusvaheliste finantseerimisasutuste kavandatud meetmeid, eelkõige IMFi ning
Maailmapanga arengupoliitika laenudega toetatavat kohanemis- ja
reformiprogrammi.
1.6.        Meetme kestus ja finantsmõju 
X Piiratud kestusega ettepanek/algatus 
–     
X  Ettepaneku/algatuse kehtivusaeg on üks aasta
alates vastastikuse mõistmise memorandumi jõustumisest, nagu on sätestatud
otsuse artikli 1 lõikes 4 
–     
X  Finantsmõju avaldub aastatel 2014–2016 
1.7.        Ettenähtud eelarve täitmise
viisid[17] 
X Otsene tsentraliseeritud eelarve täitmine
komisjoni poolt 
2.           HALDUSMEETMED 
2.1.        Järelevalve ja aruandluse
eeskirjad 
Kõnealune abi on makromajanduslikku laadi ning
kooskõlas IMFi toetatava majandusprogrammiga. Komisjoni talitused lähtuvad
meetmete üle järelevalve teostamisel IMFi rahastamiskokkuleppe rakendamisel
tehtud edusammudest ja Ukraina ametiasutustega vastastikuse mõistmise
memorandumis kokku lepitavate konkreetsete reformimeetmete elluviimisest (vt ka
punkt 1.4.4). 
2.2.        Haldus- ja kontrollisüsteemid

2.2.1.     Tuvastatud ohud 
Kavandatud makromajandusliku finantsabi juures on
väärkasutuse, sisepoliitiline ja välispoliitiline oht. 
Esineb oht, et kuna makromajanduslik finantsabi ei
ole ette nähtud konkreetsete kulutuste tegemiseks, võidakse seda kasutada
pettuse eesmärgil. Üldiselt on see oht seotud selliste teguritega nagu
keskpanga ja rahandusministeeriumi juhtimissüsteemide kvaliteet ning sise- ja
välisauditi suutlikkus. 
Teine oluline oht seoses abi andmisega tuleneb
majanduslikust ja poliitilisest ebakindlusest asjaomases piirkonnas, mis
tuleneb eelkõige Venemaa provotseerimata rünnakust Ukraina sõltumatuse ja
territoriaalse terviklikkuse vastu. Riigisiseselt on peamine oht seotud
poliitiliste ja majandusreformide protsessi keerukusega. Rahvusvahelise
kogukonna toetatavate stabiliseerimis- ja reformimeetmete, sealhulgas
kavandatud makromajandusliku abi andmise täielikku rakendamist võib kahjustada
ühiskondlik rahulolematus, mis võib viia rahutusteni.
Ohud võivad tuleneda ka Euroopa ja üleilmse
majanduskeskkonna võimalikust halvenemisest. 
2.2.2.     Ettenähtud kontrollimeetodid 
Makromajandusliku finantsabi suhtes kohaldatakse
kinnitamis-, kontrolli- ja auditeerimismenetlusi, mille eest vastutavad
komisjon, sealhulgas Euroopa Pettustevastane Amet (OLAF), ja Euroopa
Kontrollikoda.
2.2.3.     Kontrollimisega seotud kulud
ja tulud ning tõenäoline mittevastavuse tase
Komisjoni põhikulusid seoses kinnitamis- ja
kontrollimeetoditega, aga ka enne abi andmist koostatava raharinglust ja
halduskorda käsitleva tegevushinnanguga on kirjeldatud tabelis 3.2.1. Peale
selle kaasnevad kulud seoses Euroopa Kontrollikoja ja OLAFi võimalike
meetmetega. Tegevushinnang ei aita mitte üksnes hinnata rahaliste vahendite
väärkasutamisega seotud riske, vaid pakub lisaeelisena kasulikku teavet riigi
rahanduse juhtimise valdkonnas vajalike reformide kohta. Seoses tõenäolise
mittevastavuse tasemega hinnatakse mittevastavuse ohtu (laenu tagasimaksmata
jätmise või rahaliste vahendite väärkasutamise näol) väikeseks, tuginedes
makromajandusliku finantsabi vahendi valdkonnas alates selle loomisest saadud
kogemustele.
2.3.        Pettuse ja eeskirjade
eiramise ärahoidmise meetmed 
Pettuse eesmärgil abi kasutamise riskide
maandamiseks võetakse mitu meedet. 
Esiteks hõlmab Ukrainale antava makromajandusliku
finantsabi kavandatud õiguslik alus pettuste vältimise meetmeid käsitlevat
sätet. Kõnealuseid meetmeid kirjeldatakse täpsemalt vastastikuse mõistmise
memorandumis ja laenulepingus, milles esitatakse mitu sätet kontrollimise,
pettuste ärahoidmise, auditite ja rahaliste vahendite tagasinõudmise kohta
pettuste või korruptsiooni korral. Peale selle nähakse ette, et abiga seotakse
mitu konkreetset poliitikatingimust, peamiselt riigi rahanduse juhtimise
valdkonnas, et tugevdada tõhusust, läbipaistvust ja aruandekohustust. 
Teiseks koostavad komisjoni talitused koos
nõuetekohaselt volitatud välisekspertidega Ukraina rahandusministeeriumi ja
riigipanga raharingluse ning halduskorra kohta tegevushinnangu, et täita
Euroopa ühenduste üldeelarve suhtes kohaldatava finantsmääruse nõudeid.
Kõnealune läbivaatamine hõlmab selliseid valdkondi nagu juhtimisstruktuur ja
-korraldus, rahaliste vahendite haldamine ja kontroll, IT-süsteemide
turvalisus, sise- ja välisauditi valmidus ning keskpanga sõltumatus, ja selle
põhjal otsustatakse, kas makromajandusliku finantsabi usaldusväärse
finantsjuhtimise raamistik on Ukrainas piisavalt tulemuslik. Kõnealust
hindamist arvesse võttes võib kokkuleppel riigi ametiasutustega kehtestada
abisaajate rahaliste vahendite haldamise suhtes kohaldatavad erimehhanismid.
Lisaks makstakse abi Ukraina riigipangas spetsiaalselt selleks loodud kontole.
Lõpuks kohaldatakse makromajandusliku finantsabi
suhtes kinnitamis-, kontrolli- ja auditeerimismenetlusi, mille eest vastutavad
komisjon, sealhulgas OLAF, ja Euroopa Kontrollikoda.
3.           ETTEPANEKU/ALGATUSE
HINNANGULINE FINANTSMÕJU 
3.1.        Mitmeaastase
finantsraamistiku rubriigid ja kulude eelarveread, mille mõju avaldub 
·      Olemasolevad eelarveread 
01 03 02: Makromajanduslik abi
01 03 06 – Maksed tagatisfondi
Järjestatud mitmeaastase finantsraamistiku
rubriikide kaupa ja iga rubriigi sees eelarveridade kaupa
 Mitmeaastase finantsraamistiku rubriik || Eelarverida || Assigneeringute liik || Rahaline osalus 
 Nr [Nimetus…...….] || Liigendatud/ liigendamata ([18])   || EFTA riigid[19]   || Kandidaatriigid[20]   || Kolmandad riigid || Rahaline osalus finantsmääruse artikli 18 lõike 1 punkti aa tähenduses 
 4 || 01 03 02 Makromajanduslik abi || Liigendatud || EI || EI || EI || EI 
 4 || 01 03 06 Maksed tagatisfondi || Liigendatud || EI || EI || EI || EI 
01 03 06 – Euroopa Liidu tagatis ELi
laenudele, mis on suunatud makromajandusliku finantsabi andmiseks kolmandatele
riikidele. Makseid välistegevuse tagatisfondi tehakse vastavalt muudetud
fondimäärusele. Nimetatud määruse kohaselt arvestatakse laene aasta lõpu
seisuga väljamaksmata laenusumma järgi. Fondi makstav summa arvutatakse „n”
aasta alguses sihtsumma ja fondi „n–1” aasta lõpu netovara vahena. Kõnealune
makstav summa sisestatakse „n” aastal „n+1” aasta eelarveprojekti ja kantakse
„n+1” aasta algul ühe maksena üle eelarverealt „Maksed tagatisfondi”
(eelarverida 01 03 06). Seepärast võetakse sihtsummana „n–1” aasta lõpus fondi
makstava summa arvutamisel arvesse 9 % väljamakstud summast (ehk
maksimaalselt 90 miljonit eurot).
Laenu suhtes kohaldatavat eelarvetagatist
kajastavat eelarvekirjet („p.m.”) rakendatakse ainult tagatise tegeliku
realiseerimise korral. Eeldatakse, et eelarvetagatist ei realiseerita.
¨¨ Uued eelarveread, mille loomist taotletakse: ei kohaldata.
3.2.        Hinnanguline mõju kuludele 
3.2.1.     Üldine hinnanguline mõju
kuludele 
miljonites eurodes (kolm kohta pärast koma)
 || Mitmeaastase finantsraamistiku rubriik: || 4 ||   ||   || [Nimetus: EL kui ülemaailmne partner] 
 || Majandus- ja rahandusküsimuste peadirektoraat ||   ||   || Aasta 2014 || Aasta 2015 || Aasta 2016 || Aasta 2017 || KOKKU || 
 ||  Tegevusassigneeringud ||   ||   ||   ||   ||   || 
 || Eelarverida 01 03 06 – Maksed tagatisfondi || Kulukohustused || (1a) ||   ||   || 90 ||   || 90 || 
 || Maksed || (2a) ||   ||   || 90 ||   || 90 || 
 || Eriprogrammide vahenditest rahastatavad haldusassigneeringud[21] (tegevushinnang ja järelhinnang) ||   ||   ||   ||   ||   || 
 || Eelarverida nr 01 03 02 || Kulukohustused || (3) || 0,1 || 0,2 ||   ||   || 0,30 || 
 ||   || Maksed || (3a) || 0,1 || 0,1 || 0,10 ||   || 0,30 || 
 || Majandus- ja rahandusküsimuste peadirektoraadi assigneeringud KOKKU || Kulukohustused || =1+1a +3 || 0,1 || 0,2 || 90 ||   || 90,3 || 
 || Maksed || =2+2a +3 || 0,1 || 0,1 || 90,1 ||   || 90,3 || 
 ||  Tegevusassigneeringud KOKKU || Kulukohustused || (4) || 0,1 || 0,2 || 90 ||   || 90,3 || 
 ||   || Maksed || (5) || 0,1 || 0,1 || 90,1 ||   || 90,3 || 
  Tegevusassigneeringud KOKKU || Kulukohustused || (4) || 0,1 || 0,2 || 90 ||   || 90,3 || 
 Maksed || (5) || 0,1 || 0,1 || 90,1 ||   || 90,3 || 
  Eriprogrammide vahenditest rahastatavad haldusassigneeringud KOKKU || (6) ||   ||   ||   ||   ||   || 
 Mitmeaastase finantsraamistiku RUBRIIGI 4 assigneeringud KOKKU || Kulukohustused || =4+ 6 || 0,1 || 0,2 || 90 ||   || 90,3 || 
 Maksed || =5+ 6 || 0,1 || 0,1 || 90,1 ||   || 90,3 || 
Juhul kui ettepanek/algatus mõjutab mitut rubriiki:
miljonites eurodes (kolm kohta pärast koma)
 Mitmeaastase finantsraamistiku rubriik: || 5 || „Halduskulud” 
   ||   ||   ||   ||   ||   || 
   || Aasta 2014 || Aasta 2015 || Aasta 2016 || Aasta 2017 || KOKKU 
  Personalikulud || 0,528 || 0,132 || 0,066 ||   || 0,726 
  Muud halduskulud || 0,028 || 0,012 || 0,004 ||   || 0,044 
 Majandus- ja rahandusküsimuste peadirektoraat KOKKU || Assigneeringud || 0,556 || 0,144 || 0,070 ||   || 0,770 
 Mitmeaastase finantsraamistiku RUBRIIGI 5 assigneeringud KOKKU || (Kulukohustuste kogusumma = maksete kogusumma) || 0,556 || 0,144 || 0,070 ||   || 0,770 
miljonites eurodes (kolm kohta pärast koma)
   ||   || Aasta 2014 || Aasta 2015 || Aasta 2016 || Aasta 2017 || KOKKU 
 Mitmeaastase finantsraamistiku RUBRIIKIDE 1–5 assigneeringud KOKKU || Kulukohustused || 0,556 || 0,144 || 0,070 ||   || 0,770 
 Maksed || 0,556 || 0,144 || 0,70 ||   || 0,770 
3.2.2.     Hinnanguline mõju
tegevusassigneeringutele 
–     
¨  Ettepanek/algatus ei hõlma tegevusassigneeringute kasutamist 
–     
X Ettepanek/algatus hõlmab tegevusassigneeringute
kasutamist, mis toimub järgmiselt:
kulukohustuste assigneeringud miljonites eurodes (kolm
kohta pärast koma)
 Täpsustada eesmärgid ja väljundid   ò ||   ||   ||   ||   ||   ||   ||   ||   
   || 
   ||   ||   ||   ||   ||   ||   ||   ||   ||   ||   ||   ||   
 ERIEESMÄRK nr 1[22] ||   ||   ||   ||   ||   ||   ||   ||   ||   ||   ||   
   ||   || Aasta 2013 || Aasta 2014 || Aasta 2015 || Aasta 2016 || Aasta 2017 ||   ||   
   || Väljundi liik || Nr || Kulu || Nr || Kulu || Nr || Kulu || Nr || Kulu || Nr || Kulu || Väljundite arv kokku || Kulud kokku 
 1. väljund || Tegevushinnang ||   ||   || 1 || 0,1 ||   ||   ||   ||   ||   ||   || 1 || 0,1 
 2. väljund || Järelhinnang ||   ||   ||   ||   || 1 || 0,2 ||   ||   ||   ||   || 1 || 0,2 
 3. väljund || Maksed tagatisfondi ||   ||   ||   ||   ||   ||   || 1 || 90 ||   ||   || 1 || 90 
 Erieesmärk nr 1 kokku ||   ||   || 1 || 0,1 || 1 || 0,2 || 1 || 90 ||   ||   || 3 || 90,3 
 KULUD KOKKU ||   ||   || 1 || 0,1 || 1 || 0,2 || 1 || 90 ||   ||   || 3 || 90,3 
3.2.3.     Hinnanguline mõju
haldusassigneeringutele
3.2.3.1.  Ülevaade 
–     
¨  Ettepanek/algatus ei hõlma haldusassigneeringute kasutamist 
–     
X Ettepanek/algatus hõlmab haldusassigneeringute
kasutamist, mis toimub järgmiselt:
miljonites eurodes
(kolm kohta pärast koma)
   || [23]   || Aasta 2014 || Aasta 2015 || Aasta 2016 || Aasta 2017 || Lisage vajalik arv aastaid, et kajastada kogu finantsmõju kestust (vt punkt 1.6) || KOKKU 
 Mitmeaastase finantsraamistiku RUBRIIK 5 ||   ||   ||   ||   ||   ||   ||   ||   ||   
 Personalikulud ||   || 0,528 || 0,132 || 0,066 ||   ||   ||   ||   || 0,726 
 Muud halduskulud ||   || 0,028 || 0,012 || 0,004 ||   ||   ||   ||   || 0,044 
 Mitmeaastase finantsraamistiku RUBRIIK 5 kokku ||   || 0,556 || 0,144 || 0,070 ||   ||   ||   ||   || 0,770 
 Mitmeaastase finantsraamistiku RUBRIIGIST 5[24] välja jäävad kulud   ||   ||   ||   ||   ||   ||   ||   ||   ||   
 Personalikulud ||   ||   ||   ||   ||   ||   ||   ||   ||   
 Muud halduskulud ||   ||   ||   ||   ||   ||   ||   ||   ||   
 Mitmeaastase finantsraamistiku RUBRIIGIST 5 välja jäävad kulud kokku ||   ||   ||   ||   ||   ||   ||   ||   ||   
 KOKKU ||   || 0,556 || 0,144 || 0,070 ||   ||   ||   ||   || 0,770 
Haldusassigneeringute
vajadused kaetakse asjaomase peadirektoraadi poolt kõnealuse meetme haldamiseks
juba antud ja/või ümberpaigutatud assigneeringute raames, täiendades neid
vajaduse korral täiendavate assigneeringutega, mida võidakse anda haldavale
peadirektoraadile iga-aastase vahendite eraldamise menetluse käigus, arvestades
eelarvepiirangutega.
3.2.3.2.  Hinnanguline personalivajadus 
–     
¨  Ettepanek/algatus ei hõlma personali kasutamist 
–     
X Ettepanek/algatus hõlmab personali kasutamist,
mis toimub järgmiselt:
hinnanguline väärtus täistööaja ekvivalendina
   ||   || Aasta 2014 || Aasta 2015 || Aasta 2016 || Aasta 2017 || Lisage vajalik arv aastaid, et kajastada kogu finantsmõju kestust (vt punkt 1.6) 
  Ametikohtade loeteluga ettenähtud ametikohad (ametnikud ja ajutised töötajad) || 
 01 01 01 01 (komisjoni peakorteris ja esindustes) ||   || 4 || 1 || 0.5 ||   ||   ||   ||   
 XX 01 01 02 (delegatsioonides) ||   ||   ||   ||   ||   ||   ||   ||   
 XX 01 05 01 (kaudne teadustegevus) ||   ||   ||   ||   ||   ||   ||   ||   
 10 01 05 01 (otsene teadustegevus) ||   ||   ||   ||   ||   ||   ||   ||   
  Koosseisuvälised töötajad (täistööaja ekvivalendis: täistööajale taandatud töötajad)[25]   
 XX 01 02 01 (üldvahenditest rahastatavad lepingulised töötajad, riikide lähetatud eksperdid ja renditööjõud) ||   ||   ||   ||   ||   ||   ||   ||   
 XX 01 02 02 (lepingulised töötajad, kohalikud töötajad, riikide lähetatud eksperdid, renditud tööjõud ja noored eksperdid delegatsioonides) ||   ||   ||   ||   ||   ||   ||   ||   
 XX 01 04 aa[26]   || - peakorteris ||   ||   ||   ||   ||   ||   ||   ||   
 - delegatsioonides ||   ||   ||   ||   ||   ||   ||   ||   
 XX 01 05 02 (lepingulised töötajad, riikide lähetatud eksperdid ja renditud tööjõud kaudse teadustegevuse valdkonnas)   ||   ||   ||   ||   ||   ||   ||   ||   
 10 01 05 02 (lepingulised töötajad, riikide lähetatud eksperdid ja renditööjõud otsese teadustegevuse valdkonnas) ||   ||   ||   ||   ||   ||   ||   ||   
 Muud eelarveread (täpsustada) ||   ||   ||   ||   ||   ||   ||   ||   
 KOKKU ||   || 4 || 1 || 0.5 ||   ||   ||   ||   
XX osutab asjaomasele poliitikavaldkonnale või
eelarvejaotisele.
Personalivajadused
kaetakse juba meedet haldavate peadirektoraadi töötajatega ja/või töötajate
ümberpaigutamise teel peadirektoraadisiseselt. Vajaduse korral võidakse
personali täiendada meedet haldavale peadirektoraadile iga-aastase vahendite
eraldamise menetluse käigus, arvestades olemasolevate eelarvepiirangutega.
Ülesannete kirjeldus:
 Ametnikud ja ajutised töötajad || Direktoraadi D direktor: tegevuse juhtimine ja järelevalve, suhtlemine nõukogu ja parlamendiga otsuse vastuvõtmiseks ja vastastikuse mõistmise memorandumi heakskiitmiseks, läbirääkimiste pidamine Ukraina ametiasutustega vastastikuse mõistmise memorandumi sõlmimiseks, aruannete läbivaatamine, lähetuste juhtimine ning tingimuste täitmisel tehtavate edusammude hindamine. Direktoraadi D üksuse juhataja/ D üksuse juhataja: direktori abistamine tegevuse juhtimisel, suhtlemine nõukogu ja parlamendiga otsuse vastuvõtmiseks ja vastastikuse mõistmise memorandumi heakskiitmiseks, läbirääkimiste pidamine (koos direktoraadiga L) Ukraina ametiasutustega vastastikuse mõistmise memorandumi ja krediidikorralduse lepingu sõlmimiseks, aruannete läbivaatamine ja tingimuste täitmisel tehtavate edusammude hindamine. Osakonna ökonomistid, makromajandusliku abiprogrammi sektor (direktoraat D): otsuse ja vastastikuse mõistmise memorandumi ettevalmistamine, suhtlemine ametiasutuste ja rahvusvaheliste finantseerimisasutustega, kontrollkäikude tegemine, komisjoni personali aruannete koostamine, komisjoni menetluste ettevalmistamine seoses abi haldamisega, suhtlemine välisekspertidega seoses tegevushinnangute ja järelhindamisega. Direktoraat L (üksused L4, L5 ja L6 direktori juhtimisel): krediidikorralduse lepingu ettevalmistamine, läbirääkimiste pidamine Ukraina ametiasutustega ja heakskiidu saamine vastutavatelt komisjoni talitustelt ning allkirjade saamine mõlemalt poolelt. Krediidikorralduse lepingu jõustumisejärgne kontroll. Komisjoni otsus(t)e ettevalmistamine laenutehingu(te) kohta, rahastamistaotlus(t)e esitamise järelevalve, pankade valimine, rahastamistehingute ettevalmistamine ja teostamine ning väljamaksete tegemine Ukrainale. Järelevalve teostamine laenu(de) tagastamise üle. Sellist tegevust käsitlevate aruannete koostamine. 
 Koosseisuvälised töötajad || ei kohaldata 
3.2.4.     Kooskõla kehtiva mitmeaastase
finantsraamistikuga 
–     
X Ettepanek/algatus on kooskõlas kehtiva
mitmeaastase finantsraamistikuga
3.2.5.     Kolmandate isikute rahaline
osalus 
–     
X Ettepanek/algatus ei hõlma kolmandate isikute
poolset kaasrahastamist 
3.3.        Hinnanguline mõju tuludele           
X       Ettepanekul/algatusel puudub finantsmõju
tuludele.
[1]               EÜT L 209, 6.8.2002, lk 22–23.
[2]               ELT L 189, 22.7.2010, lk 28.
[3]               ELT C […], […], lk […].
[4]               EÜT L 209, 6.8.2002, lk 22-23.
[5]               ELT L 189, 22.7.2010, lk 28.
[6]               EÜT L 209, 6.8.2002, lk 22–23.
[7]               ELT L 189, 22.7.2010, lk 28.
[8]              Euroopa Parlamendi ja nõukogu määrus (EL) nr 182/2011, 16.
veebruar 2011, millega kehtestatakse eeskirjad ja üldpõhimõtted, mis käsitlevad
liikmesriikide läbiviidava kontrolli mehhanisme, mida kohaldatakse komisjoni
rakendamisvolituste teostamise suhtes (ELT L 55, 28.2.2011, lk 13).
[9]               Nõukogu otsus, 26. juuli 2010, millega
määratakse kindlaks Euroopa välisteenistuse korraldus ja toimimine (ELT L 201, 3.8.2010,
lk 30).
[10]             Nõukogu määrus (EÜ, Euratom) nr 480/2009, 25. mai
2009, välistegevuse tagatisfondi asutamise kohta (ELT L 145, 10.6.2009, lk 10).
[11]             Euroopa Parlamendi ja nõukogu määrus (EL, Euratom)
nr 966/2012, 25. oktoober 2012 , mis käsitleb Euroopa Liidu
üldeelarve suhtes kohaldatavaid finantseeskirju ning millega tunnistatakse
kehtetuks nõukogu määrus (EÜ, Euratom) nr 1605/2002 (ELT L 298, 26.10.2012,
lk 1).
[12]             Komisjoni delegeeritud määrus (EL) nr 1268/2012, 29. oktoober
2012, mis käsitleb Euroopa Parlamendi ja nõukogu määruse (EL, Euratom) nr 966/2012
(mis käsitleb Euroopa Liidu üldeelarve suhtes kohaldatavaid finantseeskirju)
kohaldamise eeskirju (ELT L 362, 31.12.2012, lk 1).
[13]             Nõukogu määrus (EÜ, Euratom) nr 2988/95, 18. detsember 1995,
Euroopa ühenduste finantshuvide kaitse kohta (EÜT L 312, 23.12.1995, lk 1).
[14]             Nõukogu määrus (Euratom, EÜ) nr 2185/96, 11. november
1996, mis käsitleb komisjoni tehtavat kohapealset kontrolli ja inspekteerimist,
et kaitsta Euroopa ühenduste finantshuve pettuste ja igasuguse muu eeskirjade
eiramiste eest (EÜT L 292, 15.11.1996, lk 2).
[15]             Euroopa Parlamendi ja nõukogu määrus (EL, Euratom)
nr 883/2013, 11. september 2013 , mis käsitleb Euroopa
Pettustevastase Ameti (OLAF) juurdlusi ning millega tunnistatakse kehtetuks
Euroopa Parlamendi ja nõukogu määrus (EÜ) nr 1073/1999 ja nõukogu määrus
(Euratom) nr 1074/1999 (ELT L 248, 18.9.2013, lk 1).
[16]             ABM – tegevuspõhine juhtimine; ABB − tegevuspõhine
eelarvestamine.
[17]             Eelarve täitmise viise selgitatakse koos viidetega
finantsmäärusele veebisaidil BudgWeb: http://www.cc.cec/budg/man/budgmanag/budgmanag_en.html
[18]             Liigendatud assigneeringud / liigendamata assigneeringud.
[19]             EFTA: Euroopa Vabakaubanduse Assotsiatsioon. 
[20]             Kandidaatriigid ja vajaduse korral Lääne-Balkani
potentsiaalsed kandidaatriigid.
[21]             Tehniline ja/või haldusabi ning ELi programmide ja/või
meetmete rakendamiseks antava toetusega seotud kulud (endised BA read), kaudne
teadustegevus, otsene teadustegevus.
[22]             Vastavalt punktis 1.4.2 nimetatud „Erieesmärk/eesmärgid
...” 
[23]             Aasta, mil alustatakse ettepaneku/algatuse rakendamist.
[24]             Tehniline ja/või haldusabi ning ELi programmide ja/või
meetmete rakendamiseks antava toetusega seotud kulud (endised B..A read),
otsene teadustegevus, kaudne teadustegevus.
[25]             Lepingulised töötajad, kohalikud töötajad, riikide
lähetatud eksperdid. renditööjõud, noored eksperdid delegatsioonides; 
[26]             Tegevusassigneeringutest rahastatavate koosseisuväliste
töötajate ülempiiri arvestades (endised B.A read).